Kamu bisa jelasin ke aku soal Mars Needs Moms dalam bahasa jawa?

Mars Needs Moms nggih punika sesirah filem fiksi ilmiyah komedi animasi 3D Amérikah Sarékat taun 2011. Filem punika kaarahaken déning Simon Wells. Piyambakipun ugi ngrangkep minangka pambiyantu panganggit skénario sesarengan Wendy Wells, adhedhasar saking buku Mars Needs Moms! pakaryanipun Berkeley Breathed. Ingkang sami ngayahi jejibahan minangka pandamel filem nggih punika Robert Zemeckis, Jack Rapke, Steve Starkey, lan Steven Boyd.  Tanggel jawab musik kapasrahaken dhumateng John Powell. Sinematografi dipuncakaken déning RObert Presley. Wondéné pambesutan filem kalampahaken déning Wayne Wahrman. Juru paraga ingkang kadhapuk sami maragani antawisipun Seth Green, Dan Fogler, Elisabeth Harmois, Mindy Sterling, lan Joan Cusack. Mars Needs Moms kababar ing surya 11 Maret 2011. Kanthi rantaman $150 yuta, dumugi pungkasanipun pangeduman wonten gedhung-gedhung bioskop, filem punika namung kasil ngempalaken $39 yuta, saèstu nguciwani. Filem punika dèrèng naté kadum wonten Indonesia amargi wontenipun krisis ekonomi lan biaya impor filem ingkang awis.